S-1361/2007

Mál þetta sem dómtekið var í dag er höfðað samkvæmt ákæru útgefinni af lögreglustjóranum á höfuðborgarsvæðinu 19. september 2007 á hendur Ó-kk-þgf S-kk-þgf B-kk-þgf, kt. […], Yrsufelli 15, Reykjavík,

I.

fyrir fíkniefnalagabrot, með því að hafa föstudaginn 20. október 2006, á Kastrup flugvelli í Kaupmannahöfn, haft í vörslum sínum 599 g af amfetamíni sem ákærði lét geyma í töskugeymslu í tengibyggingu flugstöðvarinnar og starfsmaður í toll- og skattþjónustunni á Kastrup flugvelli fann við reglubundið eftirlit í ofangreindri töskugeymslu.

Þetta er talið varða við 2. gr., sbr. 5. gr. laga um ávana- og fíkniefni nr. 65/1974, sbr. lög nr. 13/1985, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

II.

1. fyrir hilmingu, með því að hafa tekið við eftirtöldum munum, þrátt fyrir að ákærða hafi verið ljóst að um þýfi var að ræða og þannig haldið þeim ólöglega fyrir eigendunum að Óseyrarbraut 1, Hafnarfirði, fram til 7. janúar 2007.

1.1. DeWalt hleðsluborvél að verðmæti kr. 27.229, en henni hafði verið stolið af nýbyggingasvæði við Skipalón í Hafnarfirði af Mótás hf., þann 17. desember 2006.

1.2. Kistu með ljósmyndabúnaði, að óþekktu verðmæti, en honum hafði verið stolið frá húsnæði fyrirtækisins GHI auglýsingastofu að Nethyl 2d, Reykjavík, þann 7. desember 2004.

Eru brot þessi talin varða við 1. mgr. 254. gr. almennra hegningarlaga nr. 19/1940.

2. fyrir fíkniefnalagabrot, með því að hafa í ofangreint skipti, haft í vörslum sínum 3,15 g af amfetamíni, sem lögregla fann við öryggisleit á ákærða.

Er þetta talið varða við 2. gr., sbr. 5. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002 og auglýsingu nr. 232/2001.

III.

Fyrir hilmingu, með því að hafa tekið við svörtum 30 GB iPod að verðmæti kr. 39.990, þrátt fyrir að ákærða hafi verið ljóst að um þýfi var að ræða og þannig haldið honum ólöglega fyrir eigendunum í bifreiðinni LM-050 á Frakkastíg, á móts við tónlistarskólann, fram til 25. janúar 2007, en honum hafði verið stolið í innbroti að Garðavegi 13, Hafnarfirði þann 27. september 2006.

Er brot þetta talið varða við 1. mgr. 254. gr. almennra hegningarlaga nr. 19/1940.

IV.

Fyrir umferðarlagabrot, með því að hafa þriðjudaginn 20. febrúar 2007, ekið bifreiðinni YU-640, frá Reykjavík austur Suðurlandsveg að Eyrarbakka, sviptur ökurétti uns ákærði stöðvaði bifreiðina.

Þetta er talið varða við 1. mgr. 48. gr., sbr. 1. mgr. 100. gr., umferðarlaga nr. 50/1987.

Þess er krafist að ákærði verði dæmdur til refsingar og jafnframt að 602,15 g af amfetamíni, sem hald var lagt á, verði gert upptækt samkvæmt 6. mgr. 5. gr. laga nr. 65, 1974 og 2. mgr. 14. gr. reglugerðar nr. 233, 2001.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 125. gr. laga nr. 19/1991 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í apríl 1971. Hann á nokkurn sakaferil að baki, allt frá árinu 1994. Hér er ástæða til að gera grein fyrir því að hann var dæmdur í 6 mánaða fangelsi 1. mars 2005 fyrir brot gegn valdstjórninni. Hann var síðan dæmdur í 30 daga fangelsi 2. júní 2005 fyrir líkamsárás, eignaspjöll og umferðar- og fíkniefnalagabrot. Honum var veitt reynslulausn 6. mars 2006 í tvö ár á eftirstöðvum refsingar 220 dögum. Ákærði hefur með brotum þeim sem hér er dæmt um rofið skilorð reynslulausnarinnar frá 6. mars 2006. Verður hún því tekin upp og dæmd hér með eftir reglum 60. gr. laga nr. 19/1940. Ákærði hefur í þessu máli greiðlega játað brot sín og er það virt honum til málsbóta. Með hliðsjón af því og sakarefni málsins er refsing hans nú ákveðin fangelsi í 12 mánuði.

Með vísan til lagaákvæða í ákæru eru upptæk gerð til ríkissjóðs 602,15 g af amfetamíni sem lögregla lagði hald á við rannsókn málsins.

Ákærði greiði 95.865 krónur í sakarkostnað, þar með talin málsvarnarlaun til skipaðs verjanda síns, J-kk-ef E-kk-ef héraðsdómslögmanns 62.250 krónur.

D ó m s o r ð :

Ákærði, Ó-kk-nf S-kk-nf B-kk-nf, sæti fangelsi í 12 mánuði.

Upptæk eru gerð til ríkissjóðs 602,15 g af amfetamíni sem lögregla lagði hald á við rannsókn málsins.

Ákærði greiði 95.865 krónur í sakarkostnað, þar með talin málsvarnarlaun til skipaðs verjanda síns, J-kk-ef E-kk-ef héraðsdómslögmanns 62.250 krónur.

S-kk-nf S-kk-nf.